มีเพศสัมพันธ์กับแฟนมีอะไรกันบ่อย แต่ป้องกันทุกครั้ง ถุงไม่รั่วเช็คทุกครั้ง แต่ว่าประจำเดือนยังไม่มาเดือนกว่า ตรวจแล้ว2ครั้งไม่ท้อง เกิดจากอะไร
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากๆการที่ประจำเดือนไม่มาเกิน 35 วันจากครั้งก่อนไปแล้วจะถือว่ามาช้าผิดปกติ ควรต้องหาสาเหตุ สาเหตุที่อาจเป็นไปได้เช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลถึงแม้โอกาสตั้งครรภ์มีน้อย ก็ควรยืนยันให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆนอกเหนือจากการตั้งครรภ์ต่อไป